Public procurement notice: Contract Notice
Published: 2018-11-02
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 71356200
Submission deadline: 2018-12-17
Award criteria: The most economic tender
EU fund: ESF

Technical requirements: EU's delegation i USA har til hensigt at indgå i en meningsfuld dialog med interessenter (herunder offentlige, private og civilsamfundets aktører) fra de digitale og kreative industrier, eftersom begge sektorer i markant grad påvirker den transatlantiske politiske dagsorden.
EU's tilstedeværelse ved den årlige South by Southwest (SXSW)-konference og -festival i Austin i Texas ("EU@SXSW") vil fungere som dette initiativs »flagskibs«-engagement. Disse dialoger vil præsentere de af EU's politikker, initiativer og programmer, som berører den digitale og kreative økonomi, og andre tværgående emner som innovation, ligestilling mellem mænd og kvinder, iværksættervirksomhed og bæredygtig byudvikling.
En bred vifte af aktiviteter på SXSW-konferencen (blandt andet paneldiskussioner, lukkede rundbordssamtaler, muligheder for at netværke, matchmaking for virksomheder, musikoptræden, teknologidemonstrationer og digitale kommunikationsmidler) vil øge bevidstheden om disse EU-politikker, EU-initiativer og EU-programmer blandt relevante interessenter, som deltager i konferencen og festivalen.
EU@SXSW vil desuden supplere EU-medlemsstaternes individuelle indsats på SXSW-konferencen og tilbyde dem muligheden for at bidrage til og deltage i programlægningen af EU@SXSW.
Kontrakten vil også støtte yderligere muligheder i USA — ud over, men i samme ånd som SXSW — med henblik på, at EU kan involvere sig yderligere med interessenter i og omkring de teknologiske og kreative industrier i en stræben efter at nå projektets mål om at uddybe den transatlantiske politiske, økonomiske og kulturelle dialog mellem politiske beslutningstagere og ledere i de teknologiske/kreative industrier.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering op til det anslåede beløb på cirka 2 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR) for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges tilbagetrækning fra EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem, der er nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er opnået (se den praktiske vejledning — PRAG — 2.6.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.6.10.1 i PRAG.
Ansøgere, der står på listerne over restriktive EU-foranstaltninger (se punkt 2.4 i PRAG) på tidspunktet for tildelingsbeslutningen, kan ikke blive valgt til kontrakten.